Uutisissa: Turvassa.
Uskonnonvapautta etsivät kiinalaiskristityt pakenivat Amerikkaan.
He välttyivät täpärästi Kiinaan palauttamiselta.
Ja: Iskujen kohteena. Pohjois-Intiassa kristittyjä tapetaan, -
kirkkoja tuhotaan ja tuhannet pakenevat.
Ketkä ovat tuhoisan väkivallan takana?
Lisäksi: Israelin valtion syntymä 75 vuotta sitten -
liki 2 000 vuoden tauon jälkeen.
Nyt se ei ainoastaan ole selvinnyt. Se kukoistaa vihollisten keskellä.
KRISTILLISEN MAAILMAN UUTISET
Hei ja tervetuloa uutisten pariin! Olen George Thomas.
Olen Wendy Griffith. Olemme kaivanneet sinua.
Puoli vuotta. Kiva olla taas täällä. - Hän oli poissa puoli vuotta.
Pärjäsin yksinkin. - Pärjäsit mainiosti.
Kiva, kun olet taas täällä. - Kiitos. Aloitetaan.
Uskonvainoja Kiinassa kärsinyt seurakunta -
pakeni maasta hakemaan turvaa ja vapautta.
Vuodet Etelä-Koreassa ja Thaimaassa -
täyttyivät epävarmuudesta ja palauttamisuhkasta.
Nyt noin 63 jäsentä Mayflower-seurakunnasta -
ovat viimein päässeet vapauteen.
Aasian-kirjeenvaihtaja Lucille Talusan kertoo, -
miten Jumala auttoi heidät viimeisestä haasteesta -
ja avasi oven uuteen kotiin Yhdysvaltoihin.
Mayflower-seurakunta pakeni Kiinan kansantasavallasta -
vuonna 2019 ensin Etelä-Koreaan, sitten Thaimaahan.
Ryhmä toivoi YK:n pakolaisstatusta. Toivo näytti kuitenkin menneen, -
kun maahanmuuttopoliisi pidätti kaikki umpeutuneiden viisumien takia.
Pastori Pan kertoi CBN Newsille pelänneensä, mitä tapahtuu.
Thaipoliisi on erilainen kuin Kiinan poliisi.
Kiinan poliisi olisi hakannut meitä.
Välillä iski epätoivo, sillä jos meidät olisi palautettu Kiinaan, -
meidän olisi käynyt kalpaten.
Seurakuntaa Thaimaassa auttanut Tim Conkling -
pelkäsi kiinalaisten agenttien sieppaavan ryhmän, -
jos ryhmä olisi sakot maksettuaan päässyt säilöönottokeskuksesta.
Tilanne on sellainen, että Thaimaan hallinto ja poliisi -
eivät pysty estämään sieppauksia ja lunnaiden takia vangitsemisia.
He olisivat yhä olleet epävarmassa ja vaarallisessa tilanteessa.
Jumala kuuli rukoukset.
Oli kauhea tilanne, kun ryhmä pidätettiin -
ja heitettiin säilöönottokeskukseen, -
mutta Herra käänsi sen voitoksi. Tilanteen vaikeus tuli tietoon.
Se vauhditti Yhdysvaltain päätöstä heidän tuomisesta Yhdysvaltoihin.
Pastori Pan sanoo häkeltyneensä Jumalan ihmeellisestä väliintulosta.
Yllätyin, kun sanottiin, että liput oli ostettu ja lähdemme heti.
Se oli tuntunut mahdottomalta. Mieleeni tulivat Jobin sanat: -
"Olin kuullut Sinusta. Nyt olen nähnyt Sinut."
Kun istuin lentokoneessa, tuntui kuin olisin nähnyt unta.
Jumala toimii. Hän tekee mitä on luvannut.
Seurakuntalaiset saivat Dallasissa lämpimän vastaanoton.
China Aid, Freedom Seekers Intl. ja muut ihmisoikeusjärjestöt -
auttoivat heitä turvapaikan saamisessa Yhdysvalloissa.
Pastori Panin poika Paul ja muut seurakuntalaiset -
ovat kiitollisia uudesta elämästä Amerikassa.
Oikeus, josta tällä hetkellä nautin eniten, on se, -
että voin viimein jatkaa koulunkäyntiä virallisesti.
Kiitän Jumalaa kaikesta, mitä Hän on meille kaikille tehnyt.
Hän toi meidät säilöönottokeskuksesta -
ja johdatti meidät Amerikkaan.
Uskon, että Hän antaa meidän asua rauhassa täällä Amerikassa.
Lucille Talusan, CBN News.
Kiitos, Lucille. Hispaniolan saari Karibialla -
käsittää Dominikaanisen tasavallan ja Haitin.
Dominikaanisessa tasavallassa kävi v. 2022 yli 8 milj. ihmistä.
Se on alueen suosituin matkailukohde.
Matkailun kasvun myötä lisääntyy myös prostituutio.
Usein ihmiskaupan uhreiksi joutuvat etenkin köyhyyttä Haitista pakenevat.
CBN:n Chuck Holton jatkaa.
Dominikaanisessa tasavallassa on maahanmuutto-ongelma.
Olosuhteet Haitissa näkyvät rajanylitysten kasvuna.
Asukkaista 25 % on haitilaisia.
Vierailimme syrjäisellä rajanylityspaikalla.
Dominikaanilaiset kutsuvat rajaestettä omaksi versiokseen Trumpin muurista.
Sitä alettiin rakentaa vuonna 2019 estämään haitilaisten maahantulo -
kalliiden kustannusten takia. Ongelma kuitenkin jatkuu.
Rajaestettä ovat vartioimassa sotilaat, -
sillä muuten tulijat leikkaavat siihen aukon tai hyppäävät yli.
Haitilaiset asuvat hökkelikylissä.
Monet työskentelevät sokeriruokopelloilla.
Työ on kuumaa, raskasta ja matalapalkkaista.
Jos tulee poliisi, juoksemme pakoon.
Paperittomia haitilaisia otetaan kiinni ja palautetaan.
Viime vuonna palautettiin ennätysmäärä, 162 000 haitilaista.
Ei ole ketään, kenen puoleen kääntyä, jos meitä käytetään hyväksi.
Työtä on vaikea löytää. On pärjättävä omillaan.
Maassa on arviolta 2 miljoonaa haitilaista, joilla ei ole papereita.
Tämä on Santo Domingon köyhimpiä slummeja.
Täällä asuu pääosin pelkästään haitilaisia.
Monet ovat kuitenkin syntyneet Dominikaanisessa tasavallassa.
He eivät kuitenkaan saa kansalaisuutta automaattisesti, -
eikä heillä ole Haitinkaan kansalaisuutta.
He ovat juridisesti harmaalla alueella, -
ja siksi heidän on hyvin vaikeaa saada elanto.
Usein ainoa vaihtoehto on harmaa talous -
matkailun palvelualoilla.
Ulkomainen raha ja äärimmäinen köyhyys -
tekevät maasta seksiturismin polttopisteen.
Tytöistä yli 20 % tulee raskaaksi 18. ikävuoteen mennessä.
Perheet laittavat nuoria tyttöjä prostituutioon -
saadakseen edes vähän tuloja, sillä tilanne on niin paha.
Tytöt tulevat raskaaksi.
Täällä näkee jopa 12-, 13- ja 14-vuotiaita äitejä.
Sitten on yksi suu lisää ruokittavana. Heidät potkaistaan pellolle.
Parakaleo Ministries rakentaa kotia yh-äideille keskelle slummia.
Haluamme, että he pääsevät turvaan -
ja hankkivat jonkinlaisen osaamisen, jolla he voisivat saada töitä.
Toimintaa vetää pastori Simon.
Hän myös johtaa pientä seurakuntaa.
Prostituutio on iso ongelma Dominikaanisessa tasavallassa.
Prostituoitujen joukossa on jopa 12-vuotiaita.
Toimintamme tähtää heidän auttamiseensa.
Simon puhuu Haitin kreolia, espanjaa ja englantia.
Hän auttaa yhteisön jäseniä saamaan toimeentulon -
muuten kuin myymällä itseään.
La Casa El Roi on uusi hanke, -
joka meillä on nuorille, erityisesti naisille.
Järjestämme perhevalistusta ja sosiaalista koulutusta.
Niin kauan kuin turistit ovat valmiit käyttämään rahaa -
kiellettyyn hedelmään, tilannetta on vaikea kääntää.
Chuck Holton, Santo Domingo.
Tulossa: Kirkkoja poltetaan ja kristittyjä murhataan.
Miksi Intian kristityt ovat hyökkäysten kohteena?
Vastaus siihen hetken kuluttua.
Hei taas! Koillis-Intian Manipurissa kristityt ovat hyökkäysten kohteena.
Osavaltion 3 miljoonasta asukkaasta lähes 40 % on kristittyjä.
Suunnilleen 34 kirkkoa on tuhottu noin kymmenessä kylässä.
Yli 50 kristittyä on kuollut. Ainakin 20 000 on paennut.
Väkivaltaisuudet syttyivät hallinnon suunnitelmista -
antaa hinduille etuoikeutettu asema.
CBN:n Mark Martin ja Global Christian Relief -järjestön David Curry -
keskustelivat iskujen taustatekijöistä.
Ketkä ovat näiden iskujen takana?
Manipurissa on etnisiä jännitteitä.
Manipur on osavaltio Koillis-Intiassa.
Iskuja ovat kiihdyttäneet keskushallinto -
ja BJP-puolue, jonka mukaan kristinusko ei kuulu intialaisuuteen.
Sanoma näyttää olevan se, että ellei ole hindu, ei ole oikea intialainen.
Siksi väkivaltaisuudet ovat lisääntyneet.
Kymmeniä kirkkoja on tuhottu sen jälkeen, -
kun mellakat alkoivat 3. toukokuuta.
Satoja ja tuhansia ihmisiä, tietääkseni lähes 9 000 ihmistä -
on joutunut jättämään kotinsa väkivaltaisuuksien takia.
Esitettiinpä väkivaltaisuudet etnisinä tai anarkistisina, -
Intian hallitus näyttää katsovan näitä väkivaltaisuuksia sormien läpi -
ja joskus jopa rohkaisevan niihin.
Monet kristityt ovat paenneet. Yli 30 kirkkoa on poltettu.
Mikä heidän tilanteensa on nyt?
He asuvat hätämajotteissa.
Meillä on siitä videoita. Ihmiset nukkuvat erittäin ahtaasti -
monesti itse kyhäämissään majoitteissa.
He ovat pakosalla.
Sama tapahtui muutama kuukausi sitten, marras―tammikuussa, -
Chhattisgarhissa toisaalla Intiassa.
Siellä oli sama kaava, ja sitä täytyy pitää silmällä.
Molemmissa tapauksissa, etenkin nyt Manipurissa -
videotodisteet osoittavat, että poliisi auttaa hyökkääjiä kirkkoiskuissa.
Siksi pitää tarkkailla tekoja pikemminkin kuin sanoja.
Keskushallinto ja paikallishallinnot näyttävät tekevän yhteistyötä -
kirkkoihin ja kristittyjen kimppuun hyökkäävien mellakoijien kanssa.
Miksi kansallishallinto lietsoo tällaista väkivaltaa?
Intiassa on valtavasti eri kieliä ja eri valuuttoja.
Se on ollut hyvin pluralistinen, -
mutta vuoden 2014 Modin valtaannousun jälkeen -
maassa on ajettu yksi Intia -näkyä, yhtä uskontoa ja yhtä valuuttaa.
Se tarkoittaa, että kristityt ja myös muslimit -
ovat joutuneet iskujen ja häätöjen kohteiksi.
Eniten väkivaltaisuuksista joutuvat kärsimään kristityt.
Intiassa on 65 miljoonaa kristittyä. Monet kokevat ankaraa vainoa.
Miten tilanne vaikuttaa kristittyjen uskoon?
Tämä on vahvistanut monien uskoa.
Joissain tapauksissa ihmiset ovat todella peloissaan, -
sillä ikinä ei tiedä, milloin väkivalta alkaa.
Ikään kuin mikä tahansa poliittinen syy kelpaa.
Nämä väkivaltaisuudet alkoivat siitä, kun hyväksyttiin lakialoite, -
joka myönsi erivapauksia tietylle ryhmälle.
Sen nojalla käynnistettiin iskut kristittyjä vastaan.
Ikään kuin hakemalla haetaan syytä hyökätä kristittyjen kimppuun.
Tilanne on hyvin arvaamaton -
kristityille maaseudulla ja myös väestökeskittymissä.
Miten USA:n ja maailman tulisi vastata tilanteessa?
Olen vaatinut ulkoministeriötä puuttumaan tilanteeseen.
Tilanne on huonontunut järkyttävällä tavalla -
nykyisen hallituksen noustua valtaan vuonna 2014.
Väkivaltaisuudet ovat lisääntyneet sadoilla prosenteilla.
Ulkoministeriön on puututtava tähän.
Ystävät eivät anna ystävien polkea ihmisoikeuksia. Niin tapaan muistuttaa.
Tarvitsemme Intiaa. Maa ja asukkaat ovat suurenmoisia.
Asiaan vaikuttaa myös geopolitiikka esimerkiksi Kiinan suhteen.
Mutta Yhdysvaltojen on astuttava esiin.
Kristittyjen Amerikassa ja lännessä on noustava tukemaan Intian kristittyjä.
Jaa uutisia ja kuvia väkivallasta, niin järkyttäviä kuin ne ovatkin.
Niitä on kotisivuillamme.
Ja rukoilkaa Intian kristittyjen puolesta.
Miten järjestönne auttaa Intian kärsiviä kristittyjä?
Autamme niitä, jotka ovat joutuneet jättämään kotinsa.
Järjestämme asuntoja, turvapaikkoja -
ja kaikkea, jotta ihmiset voivat asettua ja olla suolana ja valona.
Lähtekää mukaan työhön, jossa näitä pakolaisia autetaan suoraan.
David Curry Global Christian Relief -järjestöstä, kiitos siitä, mitä teette.
Kiitos.
Tulossa: Modernin ajan ihme, joka johti juutalaisvaltion syntymään.
Miten kansakunta nousi sodan varjoista valoksi maailmalle?
Hei taas! Palestiinalaiset terroristit ovat ampuneet Gazasta -
ovat ampuneet juutalaisvaltioon yli 900 rakettia.
Asutuskeskuksia kohti ammutuista raketeista yli 90 % torjuttiin.
Muutamia pääsi läpi. Ainakin yksi israelilainen on kuollut.
Lähes 2 miljoonaa israelilaista juoksi pommisuojiin -
tai haki suojaa kaduilla ja jopa Tel Avivin rannoilla.
Raketit olivat kosto Israelin iskuihin -
PIJ-terroristijohtajia ja rakettilavoja kohti Gazassa.
Galleriassa Tel Avivissa 75 vuotta sitten allekirjoitettu julistus -
muutti maailmaa. Israelin valtio syntyi vastoin kaikkia todennäköisyyksiä.
Chris Mitchell vie meidät juutalaisvaltion syntyhetkille -
ja näyttää, miten piskuinen maa aloitti kehityksen maailmanmahdiksi.
Täten perustamme Israelin maahan juutalaisvaltion nimeltään Israel.
Itsenäisyyssalissa 14. toukokuuta 1948 -
David Ben-Gurion julisti Israelin valtion syntyneeksi.
Lähes 2 000 vuoden jälkeen juutalaisilla oli taas oma maa.
Hän lausui: "Täten julistamme perustetuksi -
juutalaisvaltion Israelin maahan -
nimellä Israelin valtio."
Silloin syntyi kaikkien juutalaisten juutalaisvaltio.
Ben-Gurion antoi äänen maailman 11 miljoonalle juutalaiselle, -
joilla ei ollut ääntä, osoitetta tai kotia.
Isaac Drorin tehtävänä on varmistaa, -
että Israelin syntytarina elää ja leviää.
Jumala lupasi sen meille.
Olemme maailmanhistorian ainoa kansa, -
joka asuu samassa maassa, puhuu samaa kieltä -
ja uskoo samaan Jumalaan vielä yli 3 000 vuoden jälkeenkin.
Monet näkevät tässä Hesekielin kirjan profetian täyttymyksen.
Siinä juutalaisten kuivat luut heräävät 2 000 vuoden maanpaon jälkeen.
Järjestöt, kuten Juutalaistoimisto olivat mukana perustamassa Israelia.
Juutalaistoimisto oli johtavassa roolissa -
nykyisen Israelin valtion perustamisessa.
Toimisto itsessään perustettiin yhdistämään maailman juutalaiset, -
edustamaan heitä brittimandaatin edessä -
ja olemaan järjestö, joka perustaa kansalliskodin -
juutalaiskansalle Israelin maassa.
Maan syntymän ihmettä kuvastaa hyvin se, -
että maa syntyi holokaustin, hepreaksi shoa'n, varjossa -
maailman herätessä natsi-Saksan hirmutekoihin.
Oli kulunut vain kolme vuotta siitä, -
kun shoa oli päättynyt.
Se oli ollut pahinta, mitä juutalaisille oli maanpaossa tapahtunut.
Kolme vuotta sen jälkeen alkoi maan rakentaminen.
Maa itsenäistyi 2 000 vuoden kauheuksien jälkeen.
Ellei se ole ihme, en tiedä, mikä on.
Dayan korjaa yhden myytin Israelin syntymän ja holokaustin yhteydestä.
Israelia ei perustettu holokaustin takia vaan holokaustista huolimatta.
Israel olisi ollut voimakkaampi, -
suurempi, turvallisempi ja menestyksekkäämpi, -
jos ne 6 miljoonaa juutalaista jälkikasvuineen olisivat eläneet.
Israel takaa sen, ettei juutalaiskansaa kohtaa toinen shoa.
Nyt, 75 vuoden jälkeen Israelin koskemattomuutta -
puolustaa armeija, joka on maailman vahvimpia.
Aluksi puolustuksesta vastasivat pienet, hyvin isänmaalliset yksiköt.
Jotkut tulivat holokaustista. Osa tuli suoraan Euroopan-laivasta, -
puki ylleen asepuvun ja puolusti maata v. 1948 kuutta arabiarmeijaa vastaan.
Nykyään olemme huippuunsa järjestäytynyt ja kehittynyt, -
suuren budjetin armeija, kenties koko alueen vahvin.
Meillä on huomattava teknologinen etumatka vihollisiin nähden.
Israel on myös talousihme.
Alle 10 miljoonan asukkaan pienessä maassa -
on eniten uusia yrityksiä asukasta kohden maailmassa.
Sitä sanotaankin kasvuyritysten maaksi.
OurCrowd-sijoitusyhtiön perustaja John Medved -
esittelee saavutuksia yhtiön vuosittaisessa sijoittajatapahtumassa.
Tätähän Israelin tuleekin tehdä.
Ellei Israel ole kasvuyritysten maa, mikä sitten?
Meidän kohtalonamme on luoda.
Kohtalonamme on auttaa maailmaa.
Meitä on vähän, mutta pidämme kovaa ääntä.
Valtaosa israelilaisista, olivatpa he uskonnollisia tai eivät, -
näkee tehtävämme hengellisenä. Emme tee vain rahaa, teemme hyvää.
Israel on kohdannut lähes ylittämättömiä esteitä.
Heti itsenäisyysjulistuksen jälkeen -
kuusi arabimaata yritti ajaa Israelin mereen.
Israel haastettiin uudelleen kuuden päivän sodassa vuonna 1967 -
ja jom kippur -sodassa vuonna 1973.
Vuosituhansien maanpaon ja 75 itsenäisyysvuoden jälkeen -
Israel pysyy, vaikka vihollisia on sisällä, rajoilla ja kaukana.
Se on nykyajan ihme, juutalaisvaltion uudelleensyntymä.
Kansa oli jätetty kuolemaan. Se oli ajettu maan neljään ääreen.
Mutta niin vain muinaiset profetiat täyttyivät.
Juutalaiset tuotiin takaisin ja suvereenius palautettiin.
Israelin entinen USA:n-lähettiläs ja strategiaministeri Ron Dermer sanoo, -
että tämän ihmeen voi nähdä avautuvan kautta Israelin.
Sen näkee kaikkialla maassa: Jerusalemissa, Tel Avivissa.
On muinaishistoriaa ja kasvuyritysten maa.
Israel on nykyajan ihme. Se on 1900-luvun suurin ihme, -
ja ehkä viimeksi kuluneiden 2 000 vuoden suurin ihme.
Chris Mitchell, Jerusalem.
Alussa sanoin, että George oli poissa puoli vuotta. Mitä olet puuhannut?
Menin hoitamaan suurinta tukijaani -
ja yhtä CWN:n innokkaimmista katsojista, 91-vuotiasta isääni.
Hänet ylennettiin kirkkauteen 17. tammikuuta.
Sain vielä viettää aikaa hänen kanssaan -
ja hoitaa häntä loppuajan.
Tauko teki hyvää, mutta on mahtavaa olla taas studiossa kanssasi.
Sinua oli ikävä. Otamme osaa. - Kiitos.
Kiva, että olet taas täällä.
Kiitos seurasta, Jumalan siunausta ja näkemiin!